Diari Oficial de la Generalitat Valenciana


Sumari del DOGV 9410, del 23-08-2022 (2022/7707)

RESOLUCIÓ de 16 d'agost de 2022, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació de Formació Professional «Progresa II» en la localitat de València.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9410

Data del DOGV
:   23-08-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7707


Data del document
:   16-08-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 16 d'agost de 2022, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació de Formació Professional «Progresa II» en la localitat de València. [2022/7707]  
Antecedents de fet  
Primer. El procediment ha sigut degudament iniciat a instàncies de la part interessada en sol·licitud d'autorització per a l'obertura i funcionament d'un centre docent privat de nova creació de Formació Professional denominat «Progresa II» en la localitat de València.  
Segon. La Direcció General de Centres Docents va emetre informe favorable, el 12 de juliol de 2022, sobre l'adequació de les instal·lacions proposades quant a espais educatius, de conformitat amb la legislació aplicable.  
Tercer. Vista la proposta favorable de la direcció territorial competent d'aquesta conselleria a València, que inclou l'informe del Servei Territorial d'Infraestructures Educatives, respecte a les instal·lacions, i el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
  
Fonaments de dret  
Primer. Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, del seu desenvolupament, i en virtut de la delegació establida en la Resolució de 13 d'abril de 2022.  
Segon. Vista la normativa aplicable als centres educatius privats i de conformitat amb aquesta.  
  
Vistos els antecedents de fet i considerats els fonaments de dret, resolc:  
  
Primer  
Autoritzar l'obertura i funcionament del centre docent privat de nova creació que a continuació s'indica, ateses les característiques, ensenyaments i capacitat màxima que s'assenyalen:  
Codi de centre: 11228418.  
Denominació genèrica del centre: centre privat de Formació Professional.  
Denominació específica del centre: «Progresa II».  
Titularitat: «Progresa Centro Integrado de Formación», Societat Limitada.  
Domicili: carrer Marvà, número.1.  
Localitat: València.  
Província: València.  
Ensenyaments i capacitat màxima que s'autoritza:  
Formació Professional  
Cicles formatius de grau mitjà:  
Família: Informàtica i Comunicacions.  
- 2 cicles de Sistemes Microinformàtics i Xarxes, 4 unitats amb 20 llocs escolars cadascuna, impartides 2 unitats en el torn del matí i 2 unitats en el torn de la vesprada.  
Cicles formatius de grau superior:  
Família: Comerç i Màrqueting.  
- 2 cicles de Màrqueting i Publicitat, 4 unitats amb 20 llocs escolars cadascuna, impartides 2 unitats en el torn del matí i 2 unitats en el torn de la vesprada.  
Família: Informàtica i Comunicacions.  
- 1 cicle de Desenvolupament d'Aplicacions Web, 2 unitats amb 20 llocs escolars cadascuna, impartides 1 unitat en el torn del matí i 1 unitat en el torn de la vesprada.  
  
Segon  
El centre haurà de presentar la relació del professorat i les titulacions adequades als nous ensenyaments que s'autoritzen, davant la direcció territorial corresponent, per a la seua aprovació abans de l'inici de les activitats educatives, previ informe favorable de la Inspecció educativa.  
  
Tercer  
La present resolució tindrà els seus efectes acadèmics a l'inici del pròxim curs escolar 2022-2023.  
  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 16 d'agost de 2022.- El secretari autonòmic d'Educació i Formació Professional (p. d. R 13.04.2022): Miguel Soler Gracia.